**Αθήνα, 31/8/2022**

**ΔΕΛΤΙΟ ΤΥΠΟΥ**

**Ανοιχτές οι αιτήσεις για το νέο κύκλο Incubation του Orange Grove**

Μέχρι τις 18 Σεπτεμβρίου 2022 θα παραμείνει ανοιχτή η πρόσκληση υποβολής αιτήσεων για το **Incubation** **πρόγραμμα** 2022-23 του **Orange Grove**, μιας πρωτοβουλίας της Ολλανδικής Πρεσβείας στην Ελλάδα, προσκαλώντας άτομα ή ομάδες που έχουν μια καινοτόμα επιχειρηματική ιδέα, νεοσύστατες επιχειρήσεις ή/και υφιστάμενες καινοτόμες ΜμΕ να γίνουν μέρος ενός δυναμικού οικοσυστήματος καινοτόμου επιχειρηματικότητας.

Το πρόγραμμα επώασης του **Orange Grove** απευθύνεται σε όσους θέλουν να μετατρέψουν την επιχειρηματική τους ιδέα σε μια νεοφυή επιχείρηση ή σε καινοτόμες ΜμΕ που επιθυμούν να αναπτυχθούν περαιτέρω. Οι νέοι επιχειρηματίες που βρίσκονται στα πρώτα τους βήματα μέσα από το διαδικτυακό, εντατικό πρόγραμμα αποκτούν πρακτικές γνώσεις, εργαλεία και μοναδικές ευκαιρίες δικτύωσης χάρη στη στοχευμένη καθοδήγηση και συμβουλευτική που παρέχει το διεθνές δίκτυο αναγνωρισμένων εκπαιδευτών, μεντόρων και ειδικών του Orange Grove και της Ολλανδικής Πρεσβείας, στο οποίο περιλαμβάνονται μεταξύ άλλων επιτυχημένοι startup founders, στελέχη πολυεθνικών επιχειρήσεων, εκπρόσωποι σημαντικών οργανισμών, επενδυτές και ένα ευρύ οικοσύστημα από alumni startups. Οι συμμετέχοντες θα έχουν την ευκαιρία να επωφεληθούν και από σημαντικές εκπτώσεις που προσφέρουν οι partners του **Orange Grove**.

Το πρόγραμμα **Incubation** του **Orange Grove** θα ξεκινήσει το Νοέμβριο και θα ολοκληρωθεί τον Ιούνιο του 2023. Το διάστημα αυτό θα πραγματοποιηθούν διαδραστικά εργαστήρια για την ανάπτυξη καινοτόμων επιχειρηματικών δεξιοτήτων, προσαρμοσμένα workshops για την ανάπτυξη εξειδικευμένων δεξιοτήτων, σύμφωνα με τις ανάγκες των startups, 1:1 sessions με μέντορες, coaches και ειδικούς, καθώς και σημαντικές ευκαιρίες δικτύωσης μέσα από meet-ups, ad-hoc συναντήσεις και στοχευμένες δράσεις.

To πρόγραμμα επιχειρηματικής κατάρτισης θα πραγματοποιηθεί απομακρυσμένα μέσω της ηλεκτρονικής πλατφόρμας του **Orange Grove**, προσφέροντας την ευκαιρία σε ενδιαφερόμενους από ολόκληρη την Ελλάδα και το εξωτερικό να λάβουν μέρος.

Για την υποβολή αιτήσεων επισκεφτείτε το [www.orangegrove.eu/apply/](http://www.orangegrove.eu/apply/)

Για περισσότερες πληροφορίες, μπορείτε να επισκεφθείτε την ιστοσελίδα μας [**www.orangegrove.eu**](http://www.orangegrove.eu), ενώ έχετε τη δυνατότητα να παρακολουθείτε τα νέα μας σε [**Facebook**](https://www.facebook.com/orangegroveathens/?ref=aymt_homepage_panel)**,** [**Twitter**](https://twitter.com/orangegroveath?lang=el)**,** [**LinkedIn**](https://www.linkedin.com/company/orange-grove-gr)και[**Instagram**](https://www.instagram.com/orangegroveath/)**.**

**Επικοινωνία για τα Μ.Μ.Ε.**

Για περισσότερες πληροφορίες παρακαλώ επικοινωνήστε:

Καραγκιουλέ Άννη

Σύμβουλος Γραφείου Τύπου και Δημοσίων Σχέσεων Orange Grove

Κιν.: +30 6944562025

E-mail: [anniekaragioule@oni.gr](mailto:anniekaragioule@oni.gr)